11/11/2022 | Administración LocalMunicipal
As Pontes de García Rodríguez
Servizos Sociais
Bases reguladoras para a concesión de axudas de agasallos de Nadal. Exercicio 2022

O obxecto da presente convocatoria e regular a concesión de subvencións, en réxime de concorrencia non competitiva, segundo a excepción recollida no artigo 19.2 da Lei 9/2007, do 13 de xuño, de subvencións de Galicia, e no Decreto 11/2009, do 8 de xaneiro, polo que se aproba o Regulamento da Lei de Subvencións. O procedemento de concorrencia non competitiva baséase na finalidade destas subvencións, que teñen como obxecto que os nenos/as das familias con escasos recursos económicos poidan desfrutar dun agasallo nas datas de Nadal. Preténdese contribuír así ao fomento da igualdade dos/das nenos e nenas pertencentes a familias que, nestes momentos, teñen unha precaria situación económica. A campaña vai dirixida aos menores empadroados no Concello das Pontes de Belen Jesus Piulats Ghanmi.2.1.- Poderán solicitar estas axudas os representantes legais pai, nai ou titor/a dos/as menores que cumpran os seguintes requisitos:  Estar empadroado/a e residir real e efectivamente no concello das Pontes, cunha antigüidade mínima de catro meses.  Que o/a menor beneficiario/a da axuda non teña máis de 17 anos a 01/12/2022 e no caso de discapacidade recoñecida superior ao 33% menores de 24 anos a 01/12/2022.  No caso de ser o titular da garda e custodia, convivir e estar empadroado/a cos/as menores para os que se solicita a axuda (comprobarase de oficio). No caso das custodias compartidas, so terase en conta unha solicitude e terá prioridade a solicitude do/a proxenitor/a coa que convive.  Que os ingresos económicos da unidade familiar non superen o 1,5 veces o IPREM,(para o ano 2022) incrementando un 15% por cada novo membro da unidade familiar.2.2. Aos efectos destas bases considéranse incluídos na unidade familiar de convivencia os seguintes membros (sempre que convivan no mesmo enderezo)  O pai, a nai, titor legal, cónxuxes e parellas de feito.  Os/as fillos/as maiores e menores de idade de calquera das persoas anteriores.  Os/as ascendentes do pai, nai, titor legal, cónxuxes e parellas de feito Así mesmo, teranse en conta as seguintes circunstancias familiares:  De conformidade co previsto na Lei 3/2011, de 30 de xuño, de apoio á familia e á convivencia de Galiza, enténdese por familia monoparental o núcleo familiar composto por un único proxenitor ou proxenitora que non conviva coa outra persoa coa que manteña unha relación análoga á conxugal e os fillos e fillas ao seu cargo, sempre que o outro proxenitor ou proxenitora non contribúa economicamente ao seu sustento, que acrediten esta situación mediante sentenza de separación/divorcio (matrimonio) ou garda, custodia e alimentos (para parellas de feito). Neste caso de parellas de feito separadas, cando ambas proxenitores consten no Libro de familia ou documento que legalmente o substitúa, para ser considerada familia monoparental deberán acreditar esta circunstancia mediante documento do Xulgado que outorgue a custodia ou tutela dos/as fillos/as a un dos proxenitores.  Nos supostos de nulidade, separación ou divorcio dos proxenitores, o destinatario da axuda será o pai ou nai que teña atribuída a custodia do menor, de acordo co establecido no convenio regulador ou sentenza xudicial.  No suposto de acollemento, o destinatario da axuda será a persoa ou persoas que teñan adxudicada por resolución administrativa ou auto xudicial.  En ningún caso poderán ser destinatarios da axuda os proxenitores privados da patria potestade dos seus fillos, ou se a tutela ou a garda fora asumida por unha institución pública. Os/as solicitantes deberán presentar a súa instancia (Solicitude e Anexo I ) así como toda a documentación precisa no Rexistro Xeral do Concello de As Pontes (cita previa nos teléfonos 667129389 / 667129380), sito no Parque Municipal s/n baixo, en horario de atención ó público ou tramitala por calquera das formas previstas no art.16.4 da Lei 39/2015 de Procedemento Administrativo Común das Administracións Públicas, no prazo de dez días hábiles a contar dende o seguinte ao da publicación do extracto da convocatoria destas bases no Boletín Oficial da Provincia, publicación que se levará a cabo a través da base Nacional de subvencións (BDNS) de conformidade co previsto nos artigos 17.3b) e 20.8 a) da Lei 38/2003, de 17 de novembro, xeral de subvencións. Á cada solicitude acompañarase a seguinte documentación:  Modelo normalizado de solicitude debidamente cuberto e asinado  Anexo II debidamente asinado por todo los membros da unidade familiar maiores de 16 anos  Documento Nacional de Identidade, Permiso de Residencia ou Pasaporte do/a solicitante.  Libro de familia completo ou documento análogo (acta ou partida de nacemento)  Xustificación da situación económica de todas as persoas que compoñen a unidade familiar maiores de 16 anos, entendendo por tal todos os membros empadroados no domicilio con vínculo familiar ou relación, achegando a seguinte documentación: 1. Se está en situación de desemprego: - Informe de vida laboral. - Se tivo actividade laboral durante o exercicio natural no que se publica a convocatoria, nóminas xustificativas dos ingresos percibidos. - Certificado emitido polo Servizo Público de Emprego Estatal que xustifique o cobro ou non de prestación/subsidio por desemprego. - Certificado emitido polo INSS que xustifique o cobro ou non de pensións/axudas públicas (incluído o Ingreso Mínimo Vital, RISGA). 2. Se está actualmente en activo por conta allea: - Informe de vida laboral - Copia das seis últimas nóminas.3. Se está actualmente en activo por conta allea: - Informe de vida laboral. - Copia das auto liquidacións trimestrais do IRPF e IVE correspondentes ao exercicio natural no que se publica a convocatoria.  En caso de divorcio ou separación legal, copia da sentenza e do convenio regulador. En situacións de non pagamento, copia da solicitude de execución da sentenza presentada perante o xulgado ou xustificante do inicio das actuacións.  O Departamento de Benestar Social poderá solicitar calquera outra documentación que se estime necesaria para poder valorar a situación de necesidade. O procedemento para a tramitación das solicitudes presentadas será o seguinte:  As solicitudes presentadas serán avaliadas polo persoal técnico dos Servizos Sociais.  Unha vez avaliadas, publicarase unha listaxe de solicitantes admitidos e excluídos con indicación dos motivos de exclusión, determinando, de ser o caso, un prazo de dez días hábiles para emenda da documentación.  Excepcionalmente, o persoal técnico de Servizos Sociais poderá incluír de oficio menores beneficiarios desta axuda sempre que a excepcionalidade quede acreditada no expediente mediante informe técnico.  Unha vez resoltas as emendas, aprobarase unha resolución coa listaxe de axudas concedidas. Os sucesivos actos administrativos do procedemento serán obxecto de publicación no taboleiro de edictos do Concello e paxina web. As solicitudes valoraranse tendo en conta o seguinte criterio económico non poden superar as seguintes contías: 1.- Baremo económico. No baremo económico terase en conta 1,5 veces o IPREM, incrementando un 15 % por cada novo membro da unidade familiar, e cun límite de 1.519,04 €, segundo o seguinte baremo (para o 2022): 2.- Non se computarán os ingresos procedentes de acollemento familiar, coidados no entorno por coidador/a familiar, nin de prestación por fillo/a a cargo. O Concello das Pontes de García Rodríguez concederá os vales ás persoas solicitantes que reúnan os requisitos previstos nestas bases, nos seguintes importes por familia segundo os/as menores segundo o prevista nas bases que a compoñan: A contía farase efectiva a través dun vale, co logotipo do Concello de As Pontes e asinado pola Concelleira de Benestar Social, que se entregará á familia beneficiaria polo importe total da axuda concedida en función dos menores que conteña e se trocará por xoguetes, cds, libros, roupa deportiva, artigos de deporte ou calquera material relacionado coas novas tecnoloxías (consolas), nos establecementos comerciais das pontes que acepten o devandito vale. Se o valor dos artigos fora inferior ao dos vales, en ningún caso o comercio reintegrará a diferencia á persoa beneficiaria da axuda. No vale, que será dun único uso, constará a súa caducidade. A validez dos vales e o seu troco finalizará o día anterior á festividade de Reis das convocatoria correspondente (5 de xaneiro do 2022. A concesión desta axuda con cargo a esta convocatoria implica a cesión do dereito de cobramento aos establecementos ou aos seus representantes, polo que o pago do orzamento total practicarase efectivamente a estes. Os establecementos onde sexan trocados os vales deberán presentar a correspondente factura electrónica ao Concello de As Pontes (xunto cos correspondentes vales) con data límite do 15 de marzo do ano natural seguinte ao da publicación da convocatoria. Transcorrido a dita data perderán o seu dereito ao cobramento do importe do vale. Baixo ningún concepto os comercios poderán facturar ao Concello de As Pontes as adquisicións que foran obxecto de devolución a cambio do correspondente reintegro económico. Dita factura deberá vir acompañada dos vales correspondentes. Unha vez entregadas as facturas xunto cos vales por parte dos establecementos estas serán remitidas ao negociado de Servizos Sociais que revisará os xustificantes de gasto entregados (facturas+relación de artigos proporcionados) e emitirá informe de todos e cada un dos beneficiarios conforme os gastos incluídos son subvencionables. O crédito máximo inicial, sen prexuízo de posteriores modificacións, será de 6.000,00 € a tramitación do gasto realizarase como expediente anticipado, en base ao art.56 do Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de subvencións. O gasto imputarase á aplicación orzamentaria 231.48000. Poderanse outorgar subvencións por contía superior á recollida no parágrafo anterior sempre que se produza un incremento dos créditos conforme ao previsto no artigo 313 da lei 9/2007, do 13 de xuño, de subvencións de Galicia.10.- Protección de datos. De conformidade co disposto na Lei orgánica 3/2018, do 5 de decembro, de protección de datos persoais e garantía dos dereitos dixitais, infórmaselles ás persoas solicitantes que os datos facilitados serán tratados polo concello coa finalidade de atender ao desenvolvemento de ditas axudas. Os datos serán tratados de maneira confidencial e só poderán ser cedidos nos casos contemplados na lei. Comunícaselles ás persoas solicitantes que poderán exercer os seus dereitos de acceso, rectificación, supresión, oposición, limitación ao tratamento e portabilidade dos seus datos dirixíndose ao Concello de As Pontes de García Rodríguez a través da sede electrónica municipal lopd@aspontes. org As Pontes de García Rodríguez, 7 de novembro de 2022 Asdo.: María Tania Pardo Cabarcos Concelleira Delegada da Área de Benestar Social, Igualdade, Educación e Xuventude. Documentación a presentar:  Solicitude  DNI solicitante  Libro de familia.  No caso de familia monoparental: Sentencia xudicial, ou convenio regulador. En situacións de non pagamento, copia da solicitude de execución da sentenza presentada perante o xulgado ou xustificante do inicio das actuacións.  Xustificación documental da situación económica: 1.- Se está en situación de desemprego: - Informe de vida laboral. - Se tivo actividade laboral durante o exercicio natural no que se publica a convocatoria, nóminas xustificativas dos ingresos percibidos. - Certificado emitido polo Servizo Público de Emprego Estatal que xustifique o cobro ou non de prestación/subsidio por desemprego. - Certificado emitido polo INSS que xustifique o cobro ou non de pensións/axudas públicas (incluído o Ingreso Mínimo Vital). 2.- Se está actualmente en activo por conta allea: - Informe de vida laboral - Copia das seis últimas nóminas.3.- Se está actualmente en activo por conta allea: - Informe de vida laboral. - Copia das auto liquidacións trimestrais do IRPF e IVE correspondentes ao exercicio natural no que se publica a convocatoria.  Anexo II. No caso de non autorizar ao Concello para a consulta directa da situación tributaria, débedas con outras administracións ou empadroamento debera aportarse:  Certificado de non existencia de deberes coa AEAT, Seguridade Social e concello das pontes, referidos a tódolos membros da unidade familiar maiores de idade.  Certificado de empadroamento colectivo. Responsable do tratamento: Concello das Pontese García Rodríguez. Finalidade: Tramitar e xestionar a solicitude para participar nas Actividades Municipais. Lexitimación O tratamento dos datos incluídos no presente formulario baséase no Artigo 6.1. e) RGPD: interese público e artigo 6.1. a) do RGPD: consentimento da persoa afectada. Destinatarios: Os datos serán cedidos a colaboradores e relatores encargados da actividade. Dereitos: Poderá exercitar os dereitos de acceso, rectificación, supresión, oposición, así como limitación, portabilidad, cando procedan, ante Concello das Pontes de García Rodríguez, Parque Municipal s/n, 15320 - As Pontes de García Rodríguez - A Coruña, indicando no asunto: Ref. Protección de Datos ou a través da Sede electrónica: https://sede.aspontes.org/opencms/es/. Información adicional: Consultar o Anexo I (CAPA 2) – Información adicional protección de datos D./Dna_____________________________________________________________________ con DNI______________________, de conformidade co establecido nas bases agasallos de nadal 1. Que coñezo e acepto as bases da convocatoria e que non estou afectado en causa de incompatibilidade ou incapacidade algunha para percibir subvencións da administración pública.2. Que me someto ás actuacións de comprobación e á achega da documentación que o Concello de As Pontes poida acordar para comprobar que as actuacións ás que dedique a subvención, no caso de que me fose concedida, se corresponden cos fins para os que se solicita. A/o solicitante, así como os abaixo asinantes, como únicos integrantes maiores de idade da unidade familiar, coñecedores das bases da convocatoria, AUTORIZAMOS ao Concello das Pontes para solicitar no noso nome as correspondentes certificacións da Axencia Estatal da Administración Tributaria e da Tesourería da Seguridade Social, a facer as comprobacións oportunas que certifiquen estar ao corrente das obrigas tributarias, coa seguridade social e co Concello das Pontes, así como á comprobación do empadroamento, a fin de acreditar o cumprimento destas obrigas. NO CASO DE NON AUTORIZAR o/a interesado/a deberá aportar as certificacións correspondentes. Datos e firma de todos os membros da unidade familiar maiores de 16 anos, agás a/o solicitante: As Pontes, _______de _____________________ de 2022. Asdo. Solicitante